Harmonikasammenstød og andre trafikuheld | Aarhus | stiften.dk
Harmonikasammenstød og andre trafikuheld
Publiceret 14. april 2019 kl. 12:07
AARHUS: Det endte med et harmonikasammenstød med tre biler lørdag eftermiddag på Paludan Müllers Vej, da en yngre bilist var uopmærksom ved krydset Ekkodalen.
Ifølge Østjyllands Politi skete sammenstødet lørdag kl. 14.16 efter at de tre involverede personbiler havde kørt efter hinanden mod krydset ved Ekkodalen.
Men en 25-årig mandlig bilist nåede ikke at bremse og påkørte derfor den 46-årige mandlige bilists bil med en sådan kraft, at denne bil blev skubbet op i bilen foran. Tre biler blev således skadet, men politiet melder ikke om personskade.
Her skete harmonikasammenstød
To andre trafikuheld
Den uopmærksomme kørsel fortsatte imidlertid. For lørdag kl. 15.30 modtog politiet en anmeldelse om et færdselsuheld på Silkeborgvej i Åbyhøj.
Her havde en ukendt bilist af en Audi A6 sedan model kørt ad Silkeborgvej mod vest. En 34-årig mandlig bilist var ligeledes kørt af Silkeborgvej mod vest, og cirka 50 meter før en sammenfletning overhalede den ukendte bilist den 34-årig mandlige bilist i høj hastighed og kørte så tæt på den 34-åriges bil, at sidespejlene ramte hinanden.
Den ukendte bilist flygtede efterfølgende fra stedet.
Og lørdag kl. 18.58 kom kom så endnu en trafikanmeldelse, denne gang om et færdselsuheld på St. Blichers Vej i Åbyhøj.
En ukendt bilist havde påkørt en 64-årig mandlig bilist, som havde holdt parkeret på St. Blichers Vej i sydlig retning i venstre side af kørebanen. Men den ukendte bilist flygtede også fra stedet.
75-årig bilist måtte klippes fri efter ulykke
Tre drenge anholdt for røveri-forsøg - de kastede også sten efter vidne
Pludselig gik der ild i motor på turistbus
Classic Race mister sin tilladelse med blot en måned til startskuddet: Motorerne må ikke brøle så...
Flere trafikuheld i Østjylland
Familiefar i kritisk tilstand efter trafikulykke i Randers